ນະຄອນ ໂຮ່ຈີມິນ ຢາກເປັນໜຶ່ງໃນບັນດານັກລົງທຶນໃຫຍ່ສຸດຂອງນະຄອນຫລວງວຽງຈັນ
(ນະຄອນໂຮ່ຈີມິນຢາກເປັນໜຶ່ງໃນບັນດານັກລົງທຶນ
ໃຫຍ່ສຸດຂອງນະຄອນຫລວງວຽງຈັນ
)
ໃນລະຫວ່າງວັນທີ 30/05 ຫາວັນທີ 02/06 ຄະນະຜູ້ແທນຂັ້ນສູງນະຄອນ ໂຮ່ຈີມິນ ໂດຍທ່ານ ດິງລາທັງ, ເລຂາຄະນະພັກນະຄອນ ໂຮ່ຈີມິນ ນຳໜ້າ, ໄດ້ໄປຢ້ຽມຢາມ ແລະ ເຮັດວຽກຢູ່ລາວ; ຕອນເຊົ້າວັນທີ 30/05 ຢູ່ນະຄອນຫລວງ ວຽງຈັນ, ທ່ານ ດິງລາທັງ, ເລຂາຄະນະພັກນະຄອນ ໂຮ່ຈີມິນ ໄດ້ມີການເຈລະຈາກັບທ່ານ ສິນລະວົງ ຄຸດພະທູນ ເລຂາຄະນະພັກ ເຈົ້າຄອງນະຄອນຫລວງ ວຽງຈັນ. ທ່ານ ດິງລາທັງ ເນັ້ນໜັກວ່າ: ນະຄອນ ໂຮ່ຈີມິນ ປາດຖະໜາຢາກເປັນໜຶ່ງໃນບັນດານັກລົງທຶນໃຫຍ່ສຸດຂອງນະຄອນຫລວງ ວຽງຈັນ. ສ່ວນທ່ານສິນລະວົງ ຄຸດພະທູນ ເລຂາຄະນະພັກ ເຈົ້າຄອງນະຄອນຫລວງ ວຽງຈັນ ໃຫ້ຮູ້ວ່າ: ນະຄອນຫລວງ ວຽງຈັນ ກໍ່ປາດຖະໜາຢາກສືບຕໍ່ໄດ້ຮັບການແປ່ງປັນບົດຮຽນ, ການຮ່ວມມືທຸກດ້ານກັບນະຄອນໂຮ່ຈີມິນ ໃນໄລຍະຈະມາເຖິງ, ເປັນຕົ້ນແມ່ນກ່ຽວກັບດ້ານວັດທະນະທຳ, ການທ່ອງທ່ຽວ, ການເງິນ, ກະສິກຳ.
ຕອນເຊົ້າວັນດຽວກັນ, ທ່ານ ດິງລາທັງ, ເລຂາຄະນະພັກນະຄອນ ໂຮ່ຈີມິນ ໄດ້ໄປຢ້ຽມຢາມ ແລະ ໂອ້ລົມກັບພະນັກງານ, ພາລະກອນສະຖານທູດ ຫວຽດນາມ, ພໍ່ແມ່ປະຊາຊົນຊາວ ຫວຽດນາມ ທີ່ອາໄສຢູ່ລາວ.
(ແຫຼ່ງຄັດຈາກ VOV)